
JDlassio,  viro  doctissimo  atque  sagacissimo  et  cmn  Thi- 
lone  de  Silianis  studiis  provehendis  optime  merito,  cima  iam 
omnes  sperarent,  novam  poetae  editionem  ab  eo  curatam  brevi 
in  lucem  prodituram  esse,  praematura  morte  abrepto,  Ludovicus 
Bauerus  imptdsu  Teubneri  inceptum  opus  absolvere  coepit. 
Prior  editionis  novae  pars,  quae  libros  I — X  exhibet,  exeunte 
anno  1890  impressa  est,  quam  volumen,  quo  libri  XI — XVII 
continentur,  praeterito  anno  secutum  est.  Propter  magnas  vir- 
tutes,  quibus  prior  pars  commendabatvu",  suo  iure  Jeepio,  iam 
priusquam  alterum  volumen  publici  iuris  factum  est,  in  recen- 
senda  i  hac  priore  operis  parte  affirmare  licebat,  nos  editionem 
praestantem  et  certo  codicum  fundamento  nisam,  qua  adhuc 
careremus,  adeptm-os  esse.  Omnes,  qui  de  priore  volumine  iudi- 
cium  fecerunt,  Bauero  summae  laudi  vertunt,  quod  plurimis  locis 
codicum  scripturam  defendit  contra  magis  speciosas  quam  ne- 
cessarias  coniecturas  virorum  doctorum.  Praeterea  editori  con- 
cedere  debemus,  eum  pro  felici  sua  divinatione,  cuius  iam  antea 
in  commentatione  „Zu  Silius  Italicus"  ^  sagaciter  scripta  prae- 
clara  sjiecimina  dederat,  haud  paucis  locis  certe  corruptis  poetae 
manum  reposuisse.  Alia  editionis  virtus  in  eo  consistere  mihi 
videtur,  quod  Bauerus  in  diversis  librorum  lectionibus  plerumque 
maxime  verisimilem  elegit. 

Sed  quoniam  de  virtutibus  novae  Silii  editionis  diximus, 
ea  quoque,  quae  minus  placent,  commemoranda  sunt.     Ac  pri- 


1  Bui-sians  Jahresbericht  1890.     Bd.  63.     p.  203. 
^  Fleckeisens  Jahrbucher  1888,  p.  193—224, 

mum  quldem  cum  Rossbachio  ^  consentio,  Bauerum  in  studio 
manuscriptorum  lectionis  retinendae  nimiura  fuisse  saepeque  le- 
nissimae  atque  probabUissimae  coniecturae  codicum  scripturam 
sine  dubio  depravatam  praetulisse.  cfr.  exemplum  a  Rossbachio. 
1.  1.  adnotatum,  1.  VII,  207  „it  monti  decus,"  quod  Bauerus 
rescripsit,  quamquam  certe  „id  monti  decus"  quod  iam  Modius 
coniecit  et  in  omnibus  reliquis  editionibus  exstat,  legendum  est. 
Eo  magis  mutationes  quaedam  probabiles  antea  in  Silii  carmi- 
nibus  factae  Bauero  recipiendae  erant,  quod  interdum  non  dubi- 
tavit,  suas  ipsius  coniecturas  etiam  tum  in  verborum  conexum  in- 
ferre,  si  aut  supervacaneae  sunt  aut  alter  corrigendi  conatus  multo 
praestat,  e.  g.  Bauerus  in  1.  VII  v.  516  scripsit  „geminis", 
quamquam  „penitus"  libris  L.  O.  V.  traditum,  ut  Thilo  demon- 
stravit,  optime  quadrat.  Cum  igitur  ne  hac  quidem  editione  ab 
omni  parte  intacta  atque  integra  Silii  verba  reddita  sint,  Thilo 
iam  paulo  post  operis  vol.  I  editum  adductus  est,  ut  et  non- 
nullos  Baueri  emendandi  conatus  gravibus  causis  nisus  respueret, 
et  multis  locis,  ubi  B,  librorum  lectionem  servavit,  coniecturam 
iam  ab  aliis  prolatam  novis  argumentis  fulciret,  et  alios  locos 
suspectos  detegeret  simulque  sanaret.  Haud  pari  felicitate  usus 
van  Veenius  in  Silio  artem  criticam  exercuisse  mihi  videtur, 
in  Ubros  I — VIII  coniecturarum  multitudinem  edendo,  inter 
quas  nonnullae  probabiles  quidem,  plurimae  autem  supervacaneae 
aut  nimis  violentae  sunt.  Postremum  Rossbachio  aliisque  viris 
doctis  nonnullas  minime  aspemandas  coniecturas  debemus.  Sed 
quamvis  omnes  hi  viri  docti  de  emendando  restituendoque  Siho 
poeta  bene  meriti  sint,  tamen  satis  multos  locos  in  Punicorum 
carmine  reperiri,  qui  adhuc  vera  medicina  egeant,  aut  nondum 
recte  explicati  sint,  quicunque  unum  poematis  librum  aliquatenua 
diligenter  perlegerit,  mecum  consentiet.    Quare  hoc  libello  aliquot 


*  Deutsche  Litteraturzeitung.     1890.     p.  1809  sqq. 
^  Fleckeisens  Jahrbiicher  1891  p.  613 — 624. 

^  van  Veenius,  Notulae  criticae  ad  Silium  Italicum  in  „Mnemosyne" 
XVI,  p.  292  XVII,  p.  368  seqq.  XVIII,  p.  300-306,  p.  191-199. 


duorum  illorum  generum  locos  ex  libris  V — X  petitos  tractan- 
dos  suscepi  atque  spes  me  tenet,  nisi  multum  tamen  aliquid  ad 
pristinam  sanitatem  restituendam  poetaeque  verba  recte  intelli- 
genda  me  contulisse. 


UK  V  V.  4. 

Initio  libri  quinti,  quo  magno  cum  omatu  a  Silio  claris- 
sima  atque  atrocissima  illa  pugna  ad  lacum  Trasimennum  com- 
missa  euarratur,  poeta  Hannibalem  „per  alta  silentia  noctis"  in 
collibus  et  silvis  Trasimeneo  vicinis  insidias  collocantem  facit 
Tum  versu  quarto  et  duobus,  qui  sequuntur,  lacus  eiusque  situs 
ita  describitur: 

„At  parte  e  laeva,  restagnans  gurgite  vasto, 
Effigiem  in  pelagi  lacus  humectabat  inertis 
Et  late  multo  foedabat  proxima  limo;" 

In  vocabulo  „laeva"  versus  quarti  consensu  omnium 
codicum  firmato  plurimi  vui  docti  offenderunt  iUudque  ver- 
bum  in  „dextra"  mutaverunt.  Quod  quo  iure  fecerint,  prius- 
quam  examinemus,  duo  alii  loci  ad  sitimi  lacus  Trasi- 
menni  montiumque  ei  oppositorum  pertinentes  nobis  inspiciendi 
sunt.  Prior  locus  est  versus  824  superioris  libri:  „Tu  laevos 
propior  coDis  accede,  Choaspe",  quibus  verbis  Hannibal  in  con- 
spectu  lacus,  Choaspem  legatum,  colles,  qui  ei  ad  laevam  erant, 
occupare  iubet,  Altero  loco  (vv.  95  et  96  huius  libri)  poeta 
Corvinum  quendam,  qui  Flaminio,  temerario  Romanorum  con- 
suli,  lit  diis  cedens  a  consilio  Karthaginienses  aggrediendi  desi- 
steret,  persuadere  studebat,  ita  loquentem  inducit:  „nec  laeva 
stagnantibus  undis  effugium  patet",  quibus  verbis  dicitur,  Ro- 
manis  lacum  Trasimennum  laeva  parte  fuisse.  Qui  duo  loci  viris 
doctis  fortissime  repugnare  videntur  lectioni,  de  qua  nobis  agen- 
dum  est  „at  parte  e  laeva"  etc.  Drakenborchius,  cuius  iudicium 
Emestius  et  Rupertius  suum  fecerunt,  ad  vocem  „laeva"  1.  V, 
V.  95  haec  adnotat:  „Supra  in  principio  huius  libri  dixerat  Silius, 

Hannibalem  litus  Thrasymeni  lacus  ad  laevam  habuisse,  ad  al- 
teram  vero  partem  in  montibus  insidias  posuisse.  Non  possunt 
itaque  Romani,  qui  Karthaginiensibus  obversi  erant,  pariter  litus 
et  lacum  ad  laevam  habere.  Cluv.  1. 11,  Antiq.  cap.  III,  p.  585 
scribarum  errorem  esse  putat,  et  legendum  „dextra  stagnantibus 
undis".  Sed  idem  Silius  1.  IV,  v.  826  ita  loquentem  Hanni- 
balem  inducit:  „Tu  laevos  propior  coUes  accede  Choaspe"  Ergo 
Poenis  non  litus  Thrasymeni,  sed  colles  ad  laevam  fuerunt: 
Romanis  vero  hoc  loco  Thrasymenus  lacus.  Quare  omnia  recte 
procedent,  si  servata  hoc  loco  recepta  scriptura,  supra  v.  4  legas : 
„At  parte  e  dextra  restagnans  gurgite  vasto.  Nisi  potius  ipsius 
Silii  error  existimandus  sit,  qualem  et  infra  notavi  lib.  IX,  268". 
Qua  in  Drakenborchii  argumentatione  nonnuUa  quidem 
probanda,  sed  plura  improbanda  esse  mihi  videntur.  Recte 
quidem  vir  doctus  docet,  cum  v.  824  superioris  libri  diceretur, 
colles  Poenis  ad  laevam  fuisse,  litus  Trasimennum  Hannibali  a 
laeva  parte  fuisse  non  posse,  cum  Hannibalem  frontem  vertisse 
nusquam  memoratum  sit.  Sed  forsitan  quispiam  dixerit:  „Nonne 
ille  versus  824  libri  superioris  vitio  laborare  potest,  ita,  ut  hoc 
loco  »dextros«  et  »laevos«  mutata  sint?"  Sed  frustra!  Voca- 
bulum  enim  „laevos"  (v.  824  1.  IV)  integerrimum  esse,  liquide 
patet  ex  Polybii  ^  verbis:  ,"0  ye  fiijv  ^Avvi^ag  afxa  fih  elg 
xovfiTtQoad^ev  cog  ^tqog  tijv  '^Pojfiriv  TrQor^ei  dia  r-^g  TvQQriviag 
evo)vv[j.ov  (lev  ttoIiv  i'xo)v  ttjv  TtQooayoQevoiisvt^v  KoQtojviav  'A,al 
TOL  Tavrrig  oqti,  de^iav  di  xriv  TaQOifiivrjv  xaXovf^ivrp^  Xlfivriv.^^ 
Minime  igitur  dubium  est,  quin  lacus  Trasimennus  Hannibali, 
cum  in  itinere  esset,  ad  dextram  fuerit..  Sed  inde  prorsus  non 
cum  Drakenborchio  iisque,  qui  ab  eo  stant,  concludi  licet,  vocem 
„laeva"  v.  4  in  „dextra"  mutandam  esse.  Equidem  alia  ratione 
magisque,  ut  spes  me  tenet,  apta  vocabulum  „laeva"  v.  4  ex- 
planari  posse  existimo,  quod  infra  demonstrabo.  Ut  in  expo- 
nenda  Drakenborchii  sententia  pergam,  vir  doctus  adstipulanti- 
bus  Emestio  et  Rupertio  pro  certo  affirmat  (vide   eius  argu- 


Historiae,  1.  III.  cap.  82,  paragr.  IX. 

inentationem),  Romanis  in  vers.  95  lacum  Trasimennum  ad  laevam 
situm  fiiisse.  Quod  si  Drakenborchio  concedemus,  necesse  est 
coUigamus,  Romanos  a  meridie  contra  Hannibalem  a  septen- 
trionibus  progressum  profectos  esse.  Cuius  opinionis  acer  de- 
fensor  exstitit  Schlichteisenus ,  qui  in  commentationis  ^  suae 
pag.  112  haec  dicit:  „Si  in  versu  95  etiam  Romanis  aqua  ad 
laevam  fuisse  dicitur,  eos  a  meridie  et  orientali  litore  in  plani- 
tiem  montibus  circumclusam  illapsos  esse  putandum  erit."  Sed 
huic  sententiae  vehementer  obstant  Polybius-  praecipueque  Li- 
vius,  ^  qui  rerum  scriptores  consentientes  tradunt,  Flaminium 
consulem  Hannibalem,  cum  hic  Roraano  exercitu  circa  Arretium 
relicto,  vastans  Etruriam  peragraret,  subsecutum  esse.  Cum 
igitur  Romani  Poenis  non  obviam  irent,  sed  illos  subsequeren- 
tur,  eos  pariter  ac  Karthaginienses  a  septentrionibus  ad  lacum 
profectos  esse  manifestum  est.  Unde  qua  via  Romani  progressi 
siut,  ut  in  Hannibalem  inciderent,  quo  melius  perspiciamus, 
cognoscenda  nobis  est  natura  loci  lacus  Trasimenni,  in  qua 
describenda  Nissenum  *  sequi  mihi  liceat.  Lacus  Trasimennus, 
undique  montibus  circumclusus  ad  septentriones  et  occasum  solis 
tantum  versus  (im  Nord-Westen),  ubi  nunc  Borghetto  sita  est, 
locum  apertum  praebet.  Inde  tenuis  trames  ad  orientem  versus 
ducit  inter  montem,  qui  nunc  Gualandro  vocatur,  et  lacum  in 
campum  parvum  {avhov  apud  Polybium)  qui  recessu  montium 
litus  cingentium  fit,  ipseque  collibus  circumdatus  est. 

Qua  ex  loci  facie  clare  elucere  mihi  videtur,  Romanis,  ut 
in  campum  parvum,  ubi  Hannibal  castra  posuerat  (Liv.  XXH, 
IV,  3),  pervenirent,  angustam  viam,  quae  inter  montes  et 
lacum    est,    ingrediendam    fuisse,    id    quod    Polybius  ^    et   Li- 


'  J.  Schlichteisen.  De  fide  historica  Sihi  Italici  quaestiones  histo- 
ricae  et  philologicae,  Regimonti  Prussorum  1881. 

-  Polybius,  historiae  III,  c.  82/83. 

•'  Livius,  XXII  c.  3.    §  6  sqq. 

■•  Nissen,  „Die  Schlacht  am  trasimenischen  See".  Rheinisches 
Museum  tom.  XXII,  p.  565  sqq. 

=>  1.  1. 

vius  ■  quoque  et  Siliu8  ipse  compluribus  locis  (cfr.  1.  V,  v.  28 : 
„consul  carpebat  iniquas  .  .  .  vias  [i.  e.  angustias]",  v.  42  et  43: 
„Namque  sub  angustas  artato  limite  fauces  In  fraudem  duce- 
bat  iter")  produnt. 

Apparet  igitur,  Romanos  non  a  meridie  et  litore  ad  ori- 
entem  verso,  ut  Schlichteisenus  aliique  putant,  sed  a  septen- 
trionibus  et  ripa  ad  occidentem  versa  planitiem  intravisse. 

Quare  Romanis  lacus  Trasimennus  non  ad  laevam  manum, 
ut  in  versu  95  dicitur,  sed  aeque  atque  Hannibali,  cum  in  con- 
spectu  lacus  ducibus  suis  de  instruenda  acie  mandata  daret,  ad 
dextram  partem  situs  erat.  Vocabulum  „laeva"  igitur  (vers.  95) 
mendosum  statuendum  est.  Idem  cum  iam  Cluverus,  Lefebu- 
rius,  Bothius  opinarentur,  non  memorantes  causas,  quibus 
suspicio  iis  movebatur,  loco  medicinam  adhibere  conati  sunt. 
Cluverus  „laeva"  scribarum  culpa  ortum  et  „dextra"  legendum 
putavit.  Sed  haec  medela  nimis  audax  atque  violenta  esse 
mihi  videtur,  cum,  quomodo  factum  sit,  ut  genuina  scriptiua 
„dextra"  librariorum  errore  in  „laeva",  mutaretur,  vix  cogitari 
possit.  Bothius  Lefeburium  secutus  pro  „laeva"  una  littera 
adiecta  „laevam"  scribi  et  post  verba  „stagnantibus  undis" 
comma  poni  vult,  ut  verba  ita  legantur:  „nec  laevam  stag- 
nantibus  undis  (sc.  dextra),  Effugium  patet".  Germanice 
haec  verba  ita  vertit:  „Hier  fluthet  der  See;  zur  Linken  ver- 
sperrt  ist  alle  Flucht."  Hunc  sensum  per  se  quidem  aptum  in 
illis  verbis  inesse  praefracte  nego  neque  fas  esse  arbitror,  tam 
obscurum  loquendi  genus  poetae  tribuere.  Quare  hoc  quoque 
corrigendi  propositum  damnandum  esse  censeo.  Meo  qualicunque 
iudicio  hic  locus  prorsus  non  ita  sanari  potest,  ut  non  simul 
poetae  verba  turbentur.  Silio  enim  hoc  loco  aliquid  humani 
accidisse  opinor,  ut  in  similem  errorem  in  lib.  IX  v.  268  seqq. 
eum  incidisse  recte  Drakenborchius  et  Ernestius  opinione  augu- 
rantur.  Poetam  autem  putasse,  Komanos  a  meridie  in  con- 
vallem  pervenisse,   quod  revera  factum   non  esse  satis  compro- 


'  lib.  XXri.  c.  IV.  §  4, 

basse  mihi  videor,  ob  eam  causam  colligere  vetamur,  quod 
multis  indiciis  clare  demonstratur,  Silium  in  tota  hac  re  descri- 
benda  ad  Livium  accurate  se  applicasse.  Equidem  illum  errorem 
poetae  momento  ipso  scribendi,  ut  ita  dicam,  obrepsisse  existimem. 
lam  redeamus  ad  locum  v.  4  „at  parte  e  laeva",  unde 
profecti  sumus.  Restat,  ut  Schlichteiseni  interpretandi  ra- 
tionem,  cui  Bauerus  favet,  commemoremus.  Haec  sunt  eius 
verba:  „Tantum  abest,  ut  quod  colles  IV,  824  laevi  dicti 
sunt,  hoc  cum  loco  nostro  pugnet,  ut,  si  e.  g.  Hannibalem  a 
meridie  coUium  septentrionem  versus  lacui  oppositorum  et 
occidentali  Htore  in  angustias  penetrasse,  deinde  autem  fronte 
versa  consedisse  posuerimus,  iidem  colles,  quos  ante  ad  sinistram 
manum  Poeni  habuerint,  ad  dextram,  lacus  vero  ad  laevam 
siti  sint."  Cui  explicationi  adstipulari  non  cunctarer,  si  Hanni- 
balem  revera  frontem  vertisse  a  poeta  dictum  esset.  Quare 
ego  aliter  rem  expedire  studeo.  Puto  enim  vocabulum  „Iaeva" 
dictum  esse  ex  prospectu  Silii,  cui  sane,  cum  Romanus  a  meridie 
totam  regionem  spectaret,  lacus  laeva,  colles  dextra  parte  siti 
erant.  Aliter  quidem  res  se  habet  in  duobus  aliis,  quos  iam 
saepius  attuli,  locis.  (v.  824  I.  IV,  et  v.  95  I.  V)  Ibi  enim 
personae  a  poeta  loquentes  inducuntur,  ut  illae  locorum  signi- 
ficationes  ex  eorum  tantum  prospectu  intelligendae  sint,  cum 
in  versu  4  poeta  ipse  lacus  Trasimeni  vicinaeque  regionis  fa- 
ciem  describat. 

Lil).  V,  V.  63  seqq. 

In  enumerandis  prodigiis,  quae  ante  proeHum  ad  lacum 
Trasimennum  factum  observata  esse  Silius  narrat,  hoc  quoque 
omen  commemoratur: 

„Nec  rauco  taurus  cessavit  flebile  ad  aras 
Immugire  sono,  pressamque  ad  colla  bipennem 
Incerta  cervice  ferens  altaria  liquit." 

'  1.  1.  p.  112. 


-'■■-■■''-♦^'■-- 

Sic  versus  exstant  in  omnibus  libris  scriptis  atque  im- 
pressis.  —  In  verbis  „incerta  cervice"  explicandis  viri  docti 
in  varias  sententias  abienmt,  quarum  prorsus  nullam  probandam 
esse  censuerim.  Rupertiius  in  editione  sua  ad  hunc  locum  haec 
annotat:  „vulnere  non  cert»  et  letali  accepto."  Sane  id  poeta 
significare  vult,  sed  quid  est  „incerta  cervix?"  Vox  „inceria" 
tali  ratione  minime  explicari  posse  mihi  videtur.  Audiamus, 
quid  dicat  Ernestius  de  hoc  loco:  „sauciu8  ex  bipenni  non  satis 
certo  ictu  depressa.  Sed  poeta  rerum  ordinem  invertit.  Nam 
proprie  non  cervix,  sed  bipennis  incerta  est."  Emestius  igitur 
illam  loquendi  formam  figuram,  quam  Graeci  vocant  ^hakhxyif' 
esse  putat.  Sed  talem  sermonem  poeticum  nimis  audacem 
neque  perferendura  esse  existimo  „bipennem  incerta  ferens"  pro 
„bipennem  incertam  cervice  ferens."  Postulatur  enim,  ut  haec 
poetica  loquendi  forma  adhiberi  possit,  ut  adiectivum  ad  sub- 
stantivum,  quocum  coniunctum  est,  aliquatenus  quidem  quadret. 
cfr.  e.  g.  Lucret.  119  „per  gentes  Italas  hominum  etc."  et  Val. 
Fl.  I,  109,  tela  puer  facilesque  umeris  gaudentibus  arcus, 
gestat  Hylas"  quae  duo  exempla  quam  dissimilia  sint,  de  quo 
hic  agitur  loco,  facile  est  intellectu.  Klotzius  in  lexico  suo 
mirum  in  modum  verba  „incerta  cervice"  interpretatur :  „Der 
HaJs  wo  die  Stelle  der  Wunde  nicht  feststeht."  Hoc  quid  sit 
omnino  intelligi  non  potest.  Ego  proponam  aliam  explanandi 
rationem,  Ut  ehim  hic  vox  „incerta"  securis  substantivo  sensu 
activo  apposita  significat  bipennem,  quae  vulnere  non  certo 
neque  letali  afficit  (cfr.  Verg.  Aen.  II,  224;  alia  huius  vocabuli 
„incertus"  vel  „certus"  significationis  exempla  habes  in  Sil  V, 
297,  Ov.  Metam.  V,  382,  Ov.  ex  Ponto  IV,  4,  31.)  quod  est 
nostrum  „Das  Beil,  welches  nicht  sicher  trifft/'  ita  eodem  modo 
adiectivum  „incertus"  etiam  passive  explicari  posse  puto,  ut 
indicetur  „cervix,  quae  non  certo  atque  letali  vulnere  affecta 
est"  germanice:  „Der  nicht  sicher,  nicht  totlich  getroffene 
Nacken."  Phirima  autem  adiectiva,  quae  proprie  activam  habeant 
vim,  saepe  a  poetis  passive  poni  notum  est.  Quantopere  Silio 
ipsi  hic  usus  arriserit,  clare  apparet  ex  exemplorum  serie,  quam 

Rupertius  iu  appendicis  suae  pag.  175  congessit.  Legamus 
—  ut  nonnulla  afferam  —  in  Sil.  11,  v.  99  „ictus  incautus" 
i.  e.  qui  non  cavetur,  VI,  75  „8urda"  sc.  fama  i.  e.  quae  non 
auditur,  multis  locis  „caecus"  i.  e.  qui  non  videtur  IV,  471 
„belligeris  campis"  i.  e.  campis ,  in  quibus  bellum  geritur. 
Fateor  quidem,  laudatos  locos  excepto  „belligeris  campis"  ad 
adiectivi  „incerta"  vim  passivam  comprobandam  non  plane 
quadrare,  cum  etiam  aUbi  illa  adiectiva  passive  sumpta  inve- 
niantur,  sed  quidni  Silius,  ut  primus  „belliger"  (nusquam  alibi 
„belliger"  passiva  notione  praeditum  mihi  occurrit)  passive  ad- 
hibuit,  ita  in  adiectivo  „incerta",  quod  vulgo  passivam  notio- 
nem  habet,  etiam  in  hac  verborum  cohaerentia  eadem  poetica 
libertate  usus  sit?  Quam  interpretationem  si  sequeris,  coniec- 
tura  van  Veenii  una  littera  addita  „incertam"  sc.  bipennem 
seribentis,  quod  mihi  quoque  primo  in  mentem  venit,  super- 
vacanea  est. 

Lib.  V,  V.  96. 

Codicum  scripturam  secuti  editores  himc  locum  ita  praebent : 
„ et  tenui  stant  tramite  fauces." 

Corvinus  quidam  Flaminium  consulem  nimia  dimicandi 
cupiditate  ardentem  a  consUio  Hannibalis  aggrediendi  arcere 
studet,  difficultates  enumerans,  quae  obstant:  hostes,  nemorosa 
iuga,  stagnantes  undae,  fauces.  Has  Corvinus  eis,  quae  supra 
attuli,  verbis  commemorat.  Vocabulum  „stant"  hoc  loco  poetae 
manu  scriptum  esse,  vix  putari  potest.  Vox  „stare"  suo  quidem 
iure  usurpari  potest  de  montibus  (cfr.  I,  546:  „clausae  starent 
Alpes"),  sed  quomodo  fauces  „8tare"  i.  e.  eminere  possint,  non 
intelUgo.  Pro  „stare"  exspectaveris  potius,  quod  contrarimn 
est,  „iacere"  aut  „8edere."  Haec  enim  verba  de  planis  locis 
et  vallibus,  quibus  fauces  adnumerandae  sunt,  dici  solent,  cfr. 
Ovid.  fast.  II,  392:  „quaeque  iacent,  valles,  maxima  Circe  tuae." 

Porro,  ne  „stant"  genuinam  esse  lectionem  existimemus, 
etiam  ea  admonemiu-  re,  quod  ablativus:  „tenui  ....  tramite" 

non  satis  commode  explicari  potest.  Quibus  rebus  bene  pon- 
deratis  equidem  cum  Heinsio  ad  coniecturam  confugiendum 
esse  iudico  eiusque  propositum  ,4nstant,"  quod  omnes  exoepto 
Rupertio  silentio  obruunt,  in  verborum  seriem  recipere  non 
dubito.  Tum  vocabulum  „instant"  optime  convenit  verbis 
praecedentibus  et  ablativus  „tenui  .  .  .  tramite"  est  ablativus 
causae,  ut  germanice  interpretandum  sit:  „Schluchten  drohen 
durch  ihren  engen  P*fad,  sie  sind  drohend,  gefahrvoll  wegen 
des  engen  Weges." 

Lib.  V,  V.  192  seqq. 

Simulatque  Romani  lacu  Trasimenno,  oppositis  collibus 
copiisque  Karthaginiensium  circumclusi  sunt,  Hannibal  suis 
militibus  signum  invadendi  dedit,  quo  audito: 

„ latebrosis  collibus  Astur 

Et  Libys  et  torta  Baliaris  saevus  habena 
Erumpunt  multusque  Maces,  Garamasque  Nomasque;" 
In  voce  „Libys"  v.  193  neminem,  quod  equidem  sciam 
haesisse,  magnopere  miror.  Cum  enim  poeta  in  iis,  quos  pug- 
nam  committentes  facit,  primum  definite  iuas  Hispaniae  gentes, 
Astures  et  Baliares,  tmn  Macas,  Garamantes  Nomadesque,  tres 
Africae  nationes,  commemoret,  vocabulum  „Libys",  quod  apud 
Silium  in  universmu  tantum  usurpatur  ad  significandos  omnes 
Karthaginienses  '  et  plerumque  opponitur  Hiberis  aut  Gallis  aut 
Romanis  (cfr.  Sil.  I,  656/57.  IV,  5697/0,  XVI,  106)  de  quo 
agimus,  loco  parum  quadrare  mihi  videtm-.  Mea  sententia  con- 
cinnitatis  causa  pro  „Libys"  nomen  Hispaniae  gentis  desideratur. 
Quam  ob  rem  „Libys"  corruptum  esse  puto,  praesertim  cum 
scribarum  ignorantia  atque  stupiditate  frequenter  nomina  propria, 
praecipue  minus  nota  cum  usitatioribus  commutata  sint.  Forte 
Silius  pro  „et  Libys"  scripsit  „Saetabus"  (vel  „Setabus") 
—  quod  non  nimis  abest  a  tradita  lectione  —  ut  significaretur 


'  Vide  indicem   nominuni,   qucm    Bauerus   tomo    II   editionis   ad- 
iecit  sub  voce  „Liby8." 

incola  Saetabis,  urbis  Hispaniae  prope  Sucronem  flumen  sitae, 
quae  in  libri  III  vv.  373  374  (in  catalogo  Hannibalis  copiarum) 
et  1.  XVI,  V.  474,  dicta  est.  De  vocabuli  fonna  cfr.  Cat.  XH, 
14:  „sudaria  Saetaba^'. 


Lib.  V,  V.  410  seqq. 

„Nec  Bagaso  exultare  daturve  impune  relictum, 
Consulis  ante  oculos  vita  spoliasse  Libonem." 
In  priore  versu  tradendo  libri  et  manu  et  typis  descripti 
inter  se  dissentiunt.  Ac  primum  quidem,  quae  in  codicibus  le- 
guntur,  videamus.  Scriptum  est  in  Coloniensi  testante  Heinsio 
„daturve",  in  cod.  Laurentiano  et  c.  Florentino  „datur  ve",  in 
duobus  aliis  Sangallensis  apographis  (libris  O.  et  V.)  „datur  ne". 
Sed  neutra  harum  lectionum  me  judice  ab  omni  parte  satisfacit. 
Scripturam  praestantissimorum  librorum  „daturve"  soh,  nisi  fal- 
lor,  servare  student  Bothius  et  Bauerus.  Hic  ^  illam  locutionem 
his  verbis  explicasse  sibi  videtur:  „Es  ist  die  Ausdrucksweise 
als  ein  verkiirzter  Chiasmus  zu  betrachten  fur  »nec  Bagaso 
exultare  datur  daturve  impvme  relictum«.  Obwohl  mir  die  Ver- 
bindung:  „datur  impune  relictum"  etwas  hart  erscheint,  mochte 
ich  doch  die  Beibehaltung  der  handschriftlichen  Lesart  der  Kon- 
jektur  von  Heinsius  (datum  atque)  vorziehen."  Quam  Baueri 
interpretationem  plane  spemendam  esa^  censeo,  cum  tale  genus 
dicendi,  quale  est  „datur  impune  reliocum",  non  solum  aliquatenus 
durum,  ut  interpres  ipse  concedit,  sed  minime  perferendum  esse 
mihi  videatur.  Praeterea  aegre  mea  sententia  nonnulla  alia 
exempla  desideras,  quibus  illa  loquendi  forma^  quam  Bauero 
contractum  chiasmum  appellare  libet,  fulciatur.  Sane  tales  loci 
non  prorsus  desunt  (cfr.  Hor.  sat.  H,  3,  180  „uter  aedihs 
fueritve  praetor"  pro:  uter  aedilis  fiierit  fueritve  praetor,  H,  3, 
130;  3,  139;  Verg.  Aen.  XH,  904)  sed  similia  in  Silii  carmi- 


1  Fleckeisens  Jahrbucher,  1888  p.  203/4. 

nibus  me  legere  non  memini.     Nimis  autem  libere  Bothius  lo-» 
cum  interpretatur: 

j^agasus  auch  darf  nicht  frohloeken  darob,  vor  des  Konsuls 
Augen  dich  imgestraft  erwiirgt  zu  haben,  o  Libo!" 

Sed  ego  plurimos  viros  doctos  secutus,  quomodo  „daturve" 
satis  bene  explicari  possit,  prorsus  non  video,  nisi  iorte  existi- 
mas,  particulam  „ve"  audacissime  a  poeta  verbo  „datur*'  ad- 
scriptam  esse,  cum  in  pedestri  sermone  cum  vocabulo  „relictum", 
aut  „impune"  coniungendum  fuerit,  ut  sit  dictum  pro  eo,  quod 
est,  „nec  Bag.  ex.  datur  relictumve  impune  est".  Sed  quominus 
ita  locum  expediam,  impedior,  quod  neque  apud  SUium  neque 
apud  quemquam  ceterorum  scriptorum  Romanorum  tale  inusitatae 
collocationis  exemplum  mihi  occurrisse  reminiscor.  Aeque  ac 
Coloniensis  scriptura  in  hoc  verborum  conexu  displicet  „datur 
ne"  lib.  Oxoniensi  et  Vaticano  praebitmn,  quod  praeeunte  Lefe- 
burio  Rupertius  teneri  vult,  coniunctionem  „ne"  aut  pro  „ne  — 
quidem",  aut  pro  „nedum"  accipiens.  Si  „ne"  pro  „nedum"  po- 
situm  esse  putamus  —  qui  particulae  usus  nonnullis  locis  sane 
confirmatur  (cfr.  exempla  a  Rupertio  in  huius  loci  annotatione 
laudata)  —  et  cum  verbis  „consulis  ante  oculos",  ut  Rupertius 
vult,  iimgimus,  sensus  verborum  hic  est:  „Bagaso  exultare  non 
licet,  nedum  impune  ei  reUnquatur,  ante  consulis  oculos  Libo- 
nem  interfecisse,  „quae  summa"  ut  interpretis  verbis  utar,  „Ba- 
gasi  audacia  erat  et  digna,  quae  puniretur".  Quam  explanandi 
rationem  iam  Bauerum  1.  1.  respuisse  video  ita  dicentem:  „Gegen 
diese  Auffassung  ist  einzuwenden,  dass  sie  ein  unrichtiges  Ver- 
haltnis  zwischen  die  beiden  Ausdrucke  »exultare  datur«  und 
»impune  relictum«  hineinlegt;  der  zweite  enthalt  nicht,  wie  es 
nach  Rupertis  Erklarung  der  FaU  ware,  eine  Steigerung  des 
ersten,  sondem  steht  pait  demselben  auf  ganz  gleicher  Stufe." 

Propter  similem  causam  alter  Rupertii  explicandi  modus 
(ne  ne-quidem)  improbandus  est.  Jam  adeamus  ad  varias 
coniecturas  emendandi  gi-atia  a  viris  doctis  prolatas.  Gronovius 
scribendum  proposuit  „diuve  impune  relictum."  Sed  quomodo 
yersum   explicem,   ut   ab   aliqua   parte   sanus    sensus   exsistat^ 

minime  intelligo.  Neque  magis  verisimilis  mihi  videtur  Heinsil 
coniectura  „datum  atque,"  quam  Drakenborchius  et  Emestius 
verborum  conexui  inseruerunt.  Barthius  loco  mederi  studebat, 
particula  „ve"  aut  „ne"  deleta  scribens:    „Nec  Bagaso  exultare 

datur,  impune  relictum  Consulis "   „Exultare  enim  volebat 

Bagasus  —  haec  sunt  Barthii  verba  —  impune  sibi  eam  caedem 
relictam  esse."  Qua  corrigendi  via  integram  sententiam  effici 
negari  nequit,  sed  poetam  non  ita  scripsisse  hice  clarius  est. 
Versus  enim  laborat  vitio  metrico,  cum  syllaba  „tur"  in  quarto 
versus  pede  eiecta  particuln.  „ve"  aut  „ne"  arsis  effici  non  possit. 
Accedit,  quod,  si  a  poeta  ^datur^'  omissa  vocula  „ve"  aut  „ne" 
scriptum  esse  arbitramur,  quomodo  molestissimae  illae  particulae 
in  libros  irrepere  potuerint,  minime  cogitari  potest.  —  Ego 
Barthii  emendandi  via  adductus  poetae  verba  restitui  puto 
scribendo  „datum  est",  ut  omnia,  quae  sequuntur  (irapune 
reUctum  ....  Libonem)  ex  verbo  „exultare"  ^  pendeant.  Mea 
enim  opinione  „datum  est"  in  antiquo  codice  ita  exaratum 
erat:  datume.  Si  socordia  librarii  Hnea  super  „e"  scripta 
omissa  erat,  sequens  librarius  totius  versus  sensum  non  satis 
diligenter  respiciens  facile  peilici  poterat,  ut  „daturve"  legeret 
et  in  exemplari  suo  scriberet,  unde  hoc  vitium  in  omnes  codices 
transiit.  Sensum  loci,  qui  coniectura  mea  fit,  iam  supra  in 
Barthii  emendandi  conatu  afferendo  explicavi. 

Lib.  V,  V.  548. 

„ quem  poplite  caeso 

Dum  spoliat,  gravis  immiti  cum  turbine  costas 
Fraxinus  irrupit;  .  .  .  ." 
Pro   „spoliat"   in  libris   traditos   omnes   praeter  Bauerum 
editores  voce  „tibi"  v.  544  et  secunda  persona  „tentas"  v.  546 


^  De  constructione  „exultare"  verbi  cum  infinitivo  cfr. :  J.  Schmidt, 
De  usu  infinitivi  apud  Lucanum,  Valerium  Flaccum,  Silium  Italicum. 
Diss.  Halii  Saxonum  188i  (p.  112  seqq.).  J.  Schinkel,  Quaestiones  Si- 
lianae,  Diss.  Lps.  1884  (p.  56  seqq.) 

ducti  „8polias''  scripserunt.  Sed  „spoliat"  retinendum  esse, 
clare  perspicimus  ex  Sil.  IV,  235  seqq.,  ubi  plane  eandem  per- 
sonarum  varietatem  codices  testantur:  „Occidit  et  tristi,  pugnax 
Lepontice,  fato;  Nam  dum  frena  ferox  obiecto  corpore  prensat. 
Atque  aequat  .  .  .  ."  Quibus  duobus  locis  causa  personarum 
permutationis  est,  quod  a  vocabulo  „quem"  et  v.  „nam"  nova 
sententia  incipit. 

Lib.  VI,  vv.  106—109. 

„ Amisimus  Alpes, 

Nec  deinde  adversis  modus  est.  Ticinus,  et  ater 
Stragibus  Eridanus,  tuque  insignite  trophaeis 
Sidoniis  Trebia,  et  tellus  lacrimabilis  Ami." 
Haec  sunt  verba  Serrani,  Reguli  filii,  magnam  calamitatem, 
qua  Romani  ex  Hannibalis  in  Italiam  adventu  affecti  erant, 
vehementer  lamentantis.  In  omnibus,  quas  inspexi,  editionibus, 
hi  versus  ita,  ut  supra  feci,  interpunguntur,  praeterquam  quod 
apud  Bauerum  post  verba:  „nec  deinde  adversis  modus  est" 
semicolon  positum  et  comma  post  „Ticinus"  omissum  est. 
Sed  quomodo,  si  ita  distinguis,  enuntiatum:  „Ticinus  .... 
tellus  lacrimabilis  Ami,"  satis  commode  expKcari  possit,  equi- 
dem  prorsus  non  video.  Quam  ob  rem  neque  Erhestium  neque 
Rupertium  hunc  locum  interpretatione  dignum  existimasse,  ut 
qua  ratione  ipsi  versus  explanari  velint,  cognoscatur,  magnopere 
doleo.  Sed  audiamus,  quomodo  Bothius  hos  versus  in  ver- 
naculam  linguam  transferat: 

„ Schwarz  wogt  der  Ticinus 

Sammt  dem  Padus  von  Leichen;  der  Trebia  ward 

mit  Karthagos 
Siegeszeichen  geschmiickt,  und  traurige  Fluren  des 

Amus.*' 
Quae  Bothii  interpretatio,  quam  perversa  sit,  cum  minirae 
verbis  latinis  respondeat,  haud  difficile  est  intellectu.  —  Lenis- 
sima,  meo  iudicio,  opera  difficultates,  quibus  nunc  in  explicandis 

illis  verbis  occiirrimus,  removentur,  si  aut  pro  puncto  post  „Ami" 
signum  interruptae  orationis  ponitur,  aut  interpunctio  post  verba 
>,nec  deinde  adversis  modus  est"  deletur.  Si  priorem  emendandi 
viam  ingredimur,  verba  „Ticinus"  usque  ad  „Arni"  figura,  quam 
Graeci  „a7tooii07trioig"  dicimt,  intelligenda  sunt,  ut  mente  cogi- 
tetur  tale,  quale  est:  calamitatem  nostram  testantur  aut  simile 
quid.  Si  altera  neque  minus  simplici  medendi  ratione  usi  inter- 
punctionem  post  verba  „nec  ....  modus  est"  tollimus,  ut  Tici- 
nus  et  quae  sequuntur  usque  ad  „Ami"  cum  antecedentibus 
verbis  coalescant  in  unum  enuntiatum,  cuius  subiecta  sunt:  Ti- 
cinus,  Eridanus,  tu(que)  sc.  Trebia,  tellus  Ami,  praedicatum 
,modus  est",  totus  locus  ita  vertendus  est:  „Wir  haben  ver- 
jloren  die  Alpen  und  nicht  ist  femerhin  ein  Ziel  im  Ungliick 
der  Ticin  und  der  von  Blut  gefarbte  Eridanus  und  du,  Trebia, 
ausgezeichnet  durch  die  Sidonischen  Siegeszeichen  und  du  be- 
jammemswerthe  Plur  des  Amus." 

Haec  sententia  quamquam  sana  atque  toti  verbormn  co- 
nexui  satis  apta  videtur,  tamen  priorem  a  me  prolatam  muta- 
tionem  multo  praetulerim,  quod  abmptum  loquendi  genus  irae 
querelisque  Serrani,  Italiae  ruinam  deplorantis,  non  solum  bene 
convenit,  sed  etiam  totum  sermonem  vividiorem  atque  effica- 
ciorem  efficit.  Alia  reticentiae  figurae  exempla  habes  in  Sil.  VII, 
248;  IX,  55;  X,  288  aliisque  locis. 

Lib.  VI,  140  seqq. 

Maras,  Reguli  armiger,  eius  filio  Serrano  narraturas,  quo- 
modo  pater  monstrosum  serpentem  in  Afiica  ad  Bagradam  flu- 
men  interfecerit,  incipit  his  verbis: 

„Turbidus  arentis  lento  pede  sulcat  harenas 

Bagrada,  non  ullo  Libycis  in  finibus  amne 

Victus  limosas  extendere  latius  undas 

Et  stagnante  vado  patulos  involvere  campos. 

Hic  studio  laticum,  quomm  est  haud  prodiga  tellus, 

Per  ripas  laeti  saevis  consedimus  arvis." 

2* 

Librorum  scripturam  ^saevis"  viri  docti  duplici  modo  ex-' 
plicare  studuerunt,  quorum  neuter  ab  omni  parte  mihi  placet. 
Plerumque  arva  ob  eam  causam  „saeva"  a  poeta  dicta  esse  cen- 
sentiu",  quod  saevus  anguis  in  antro  vicino  morabatur.  „Saepe 
enim,  ut  Emestii  verbis  utar,  ex  eventu  talia  epitheta  formari 
poetis  solent."  Recte  quidem!  Sed  tamen  illam  explicationem 
non  plane  probaverim,  cum  de  serpente  adhuc  nuUo  modo  sermo 
fuerit,  sed  in  versu  151  demum  eius  mentio  fiat.  Neque  in 
magna  exemplorum  Drakenb.  laudatorum  serie  ullum  invenitur, 
quod  eum  „saevis  arvis",  si  „saevis"  propter  terribilem  draco- 
nem  dictum  esse  existimamus,  audacia  insonlentiaque  conferri 
possit.  E.  g.  Emestius  laudat  S.  VIII,  622  „Ut  ventum  ad 
Cannas,  urbis  vestigia  priscae  Defigunt  diro  signa  infelicia- 
vallo."  Sed  quis  est,  quin  intelligat,  quantum  dissimilis  sit 
verbis  de  quibus  hic  ambigitur  is  locus,  qui  spectat  ad  foedissi- 
mum  illura  pugnae  Cannensis  exitum,  quae  res  omnibus  carminis 
lectoribus  satis  nota  est?  Neque  aptius  Rupertius  confert.  v.  153 
verba  ^letalis  ripa";  recte  enim  hic  ripa  „letalis"  dici  potest,  quod 
iam  proxime  praegredientibus  verbis  ^monstrum  exitiabile  et 
ira  telluris  genitum  etc."  anguis  horridus  comme-moratus  est.  — 
Jam  videamus  alteram,  qua  Ernestius  usus  est,  interpretandi 
rationem.  Vir  doctus  enim  vocabulum  „saevis"  de  nimia  sic- 
citate  et  periculosa  fontium  penuria  accipi  vult.  Quae  expli- 
catio  bene  se  haberet,  si  illa  arva  plane  aqua  egerent.  Sed 
cum  Bagrada  flumen,  cuius  magnitudo  vv.  141 — 143  exprimitur, 
totam  regionem  perflueret,  vocabulum  „saevis"  de  siccitate  ar- 
vorum  parum  apte  dictum  esse  videtur.  Jam,  quomodo  ipse 
de  voce  ^saevis"  sentiam,  non  diutius  tacebo.  Primo  „saevis" 
ut  Heinsio  et  van  Veenio  ita  mihi  quoque  corruptelae  suspicio- 
nem  movit  et  „siccis"  rescribendum  esse  opinabar.  Sed  nunc 
nihil  mutare  optimum  videtur.  Vocabuium  ^saevis"  enim,  quid 
significet,  versibus  proxime  sequentibus,  quibus  vicinum  ob 
varias  causas  terribile  nemus  describitur,  planius  definiri  mihi 
videtur.  Quare  in  nonnullis  antiquioribus  editionibus  post  „arvi8" 
recte  colon  positum  est. 

Lib.  VI,  T.  185  seqq. 

Poeta,  postquam  vv.  181 — 184  angues  Gigantum,  hydram 
Lemaeam,  serpentem  Hesperidum  hortos  custodientem  memora- 
vit,  ut  immanem  magnitudinem  draconis  ad  Bagradam  flumen 
morantis  describeret,  hisce  verbis  pergit: 

„Tantus  disiecta  tellure  sub  astra  coruscum 
Extulit  assui^ens  caput  .  .  .  ." 

In  codicum  lectione  „disiecta''  omnes  fere  interpretes 
haesisse  et  ad  coniecturas  confugisse  video,  sed,  ut  equidem 
arbitror,  falso.  Heinsius  pro  „disiecta"  poetam  „despecta" 
scripsisse  opinabatur,  quod  propositum  valde  arrisit  Draken- 
borchio,  hanc  locutionem  multis  exemplis  illustranti.  Sed 
frustra!  lam  Schmidius  Heinsii  coniecturam  respuit,  „cum  non 
appareat,  quomodo  dici  possit:  »extulit  caput,«  si  praecesserit 
»despecta  tellure«  et  ratio  poscat,  ut  dictum  sit:  „extulit  caput 
et  despexit  terram  sc.  iam  elatus  s.  erectus."  Lefeburius 
legendum  proposuit  „disiuncta,"  quod  vocabulum  in  Telleriano 
codice,  qui  inter  deteriores  libros  locum  obtinet,  scriptum  in- 
venit.  Quod  quomodo  apte  interpreter,  me  nescire  libenter  fateor. 
Neque  quod  Thilo  coniecit  „ab  infecta,"  quod  collatis  Verg. 
Georg.  II,  128  et  Claud.  in  Ruf.  I,  301  pro  „venenata"  usur- 
patum  esse  putat,  assensu  dignum  esse  mihi  videtur.  Nam 
praeterquam  quod  discrepantia  scripturae  traditae  et  coniecturae 
haud  ita  levis  est,  non  ab  omni  parte  bona  sententia  evadit. 
Quid  multa?  Meo  iudicio  nihil  in  tradita  lectione  mutari  licet, 
cum  haec  optimum  sensum  exhibeat.  Quem  ut  recte  evolva- 
mus,  inspiciendi  nobis  sunt  vv.  176 — 180,  quibus  Marus  narrat, 
cum  sociis  comitantibus  nemus,  ubi  horridus  serpens  in  antro 
versabatur,  intrasset,  „e  vestibulo"  antri  tartareum  turbinem 
erupisse,  resonuisse  solum,  tellurem  motam  manesque  procedere 
visos  esse.  Verba  autem  „antrum  niere"  —  infinitivum  „ruere" 
Ht  ,,resonare"  et  „moveri"  equidem  cum  Lefeburio  propter  vivi^ 

dum  sermonem,  quo  illo  loco  poeta  utitur,  infinitivum  histo- 
ricum  intelligam  —  eo  tantum  modo  explanari  possunt,  ut 
statuamus,  terrae  molem,  quae  antrum  operiret  (cfr.  v.  150 
„8ub  terras  specus")  corruisse  et  anguem,  qui  in  antro  esset 
obruisse.  Quibus  expositis,  quam  apte  de  serpente  ^disiecta 
tellure"  dictum  et  quam  bene  verba  „disiecta"  et  „extulit" 
a  poeta  adhibita  sint,  facile  cognosci  confido. 


Llb.  VI,  V.  372. 

„Accessi  comes,  baud  ipso  renuente,  ratique 
Impositus  maestis  socium  me  casibus  addo." 

Depromptus  est  locus  ex  Mari  narratione  de  Regulo  a 
Poenis  de  pace  facienda  Romam  misso. 

Duo  meliores  Sangallensis  apographi  L.  et  F.  „maestus" 
exhibent,  cum  in  Oxoniensi  et  Vaticano  „maestis"  legatur, 
quae  scriptura  ab  omnibus  excepto  Bauero  editoribus,  quippe 
qui  praestantioribus  libris  non  usi  sint,  in  verborum  seriem 
recepta  est.  Bauerus  primus  „maestus"  reposuit,  sed  num  recte, 
valde  dubito.  Vocabulum  „maestus"  de  Maro  usurpatum  non 
omni  quidem  sensu  caret,  cum  hic  maestus  esse  posset  propter 
duram  Reguli,  domini  sui,  sortem,  sed  multo  praestare  mihi 
videtur,  ^maestis"  scribere.  Quomodo  „maestis  casibus"  accipien- 
dum  sit,  sequens  versus  clare  ostendit.  Syllabae  „us"  et  „is" 
etiam  alibi  incuria  scribarum  permixtae  sunt.  Idem  vitiimi, 
quo  optimi  codices  hoc  loco  laborare  mihi  videntur,  III,  504 
quoque  a  librariis  commissum  est.  Ibi  enim  consentientes 
libri  „maestus"  tradunt,  cum  totus  verborum  conexus  „maestis", 
quod  Schraderus  et  L.  Miillerus  restituerunt,  postulet.  Deni- 
que  ad  commendandum  „maestis,"  de  quo  agimus,  loco,  nisi 
magni  tamen  alicuius  momenti  est,  quod  eadem  fere  tota  loqueridi 
forma  in  1.  V,  v.  237  invenitur:  „et  socium  duris  se  casi- 
bus  addit." 

Lib.  VI,  \T.  400—402. 

Nave,  qua  Karthaginiensium  legati  cum  Regulo  Romam 
vehebantur,  ad  urbem  appulsa,  Regulus,  postquain  in  patriam 
ripam  egressus  est, 

„  .  .  .  .  cingente  superba 
Poenorum  turba,  captivoque  agmine  saeptus 
Ibat  et  invidiam  coelo  divisque  ferebat." 
Quomodo  verba  „captivoque  agmine  saeptus"  accipienda 
sint,  luce  clarius  est;  intelligas  enim  necesse  praeter  Regu- 
lum  primo  bello  Punico  in  Africa  a  Karthaginiensibus  cap- 
tos  Roraanos,  de  quibus  commutandis  legatio  illa  Poenorum 
Romam  missa  est.  Hos  autem  captivos  statim  cum  legatis 
Reguloque  iis  adiuncto  Romam  profectos  esse,  nullus  rerum 
scriptor  tradidit,  sed  omnes  consentientes  nihil  aliud  narrant, 
nisi  Karthaginienses  legatos  Romam  misisse,  ut  de  pace  fa- 
cienda  et  si  haec  reiiceretur  de  commutandis  captivis  agerent, 
et  huic  legationi,  ne  irrita  esset,  Regulum  addidisse,  Si  igitur 
Silius  reliquos  Romanos  captivos  simul  cum  legatis  Reguloque 
navi  Romam  vehentes  facit,  poetam  fidem  historiae  non  nimis 
severe  observasse  censendum  est.  Qua  in  parva  narrationis 
Silii  et  rerum  scriptorum  discrepantia  haerendum  non  esse 
verbaque  „captivoque  agmine"  suo  im-e  a  poeta  usurpata  esse, 
quispiam  iudicaverit.  Sed  cave  fallas!  Quisquis  aliquatenus 
dUigenter  totam  narrationem  de  legatione  Karthaginiensium 
libro  sexto  insertam  perlegerit,  in  complures  locos  incidet,  qui 
lectioni  codicum  „captivoque  agmine  saeptus"  prorsus  repug- 
nant,  cum  omnibus  his  locis  de  Regtdo  solo  redimendo,  non 
de  reliquis  captivis  commutandis  sermo  sit.  Accedit  quod, 
quamquam  saepe  in  copiosa  narratione  apta  occasio  offertur, 
reliquorum  captivorum  nusquaiti  mentio  fit,  praeter  Marum, 
armigerum  Reguli,  quem  sua  sponte  dominum  suum  secutmn 
esse  w.  372  73  (cfr.  quoque  v.  129)  clare  indicare  mihi  viden- 
tiu*.     lam    accuratius    inspiciamus    hos    locos,    quos  verbis,    de 

quibus  hic  ambigitur,  valde  repugnare  contendo.  Primum  com- 
memoro  vv.  346 — 349,  qui  exhibent  mandata,  ad  quae  confi- 
cienda  Regulus  cum  legatis  Poenorum  Romam  missus  est. 
Secimdum  hanc  Silii  narrationem  (cfr.  imprimis  v.  349)  Kar- 
thaginienses  Regulum  solum  cum  Poenis  captivis  rependere 
i.  e.  permutare  volebant.  Ijcvioris  momenti  est  v.  389,  quo 
dicitur,  cum  navis,  qua  legatio  Karthaginiensium  Regulusque 
veheretur,  Romam  appulsa  esset,  totam  civitatem  Romanam 
captivo  i.  e.  Regulo,  non  captivis  obviam  ivisse.  Plurimum 
opinionem  meam  adiuvari  puto  vv.  479 — 481 : 

„At  non  Carthago,  fraudum  domus,  inscia  quantum 
E  nobis  restet,  iuvenes  parat,  aspere  ferro 
Pectora,  captivos  nostra  pensare  senecta." 
quibus  dictis  Regulus  in  contione  Romanorum  in  ciuia  ha- 
bita  captivorum  Poenorum  permutationem  vehementer  dis- 
suadet.  Sensum  horum  versuum  Emestius  apte  ita  declarat: 
„Carthago,  quae  non  ignorat,  quam  exiguae  meae  sint  vires, 
callide  captivos  suos,  vegetos  ad  bellum  iuvenes,  mecum  homine 
sene  et  decrepito,  permutari  cupit."  Quae  Reguli  verba  omni 
sensu  carerent,  si  praeter  Regulum  alii  Romani  captivi  commu- 
tandi  causa  Romam  missi  essent.  Quid  plura!  Tribus,  quos 
modo  attuli,  locis  satis  bene  consideratis  collatisque  cum  verbis 
„captivoque  agmine"  mihi  quidem  minime  dubium  est,  quin  hic 
locus  non  ita,  ut  in  libris  legitur,  a  poeta  scriptus  sit.  Medi- 
tanti,  quomodo  poetae  manus  restitui  possit,  in  mentem  mihi 
venit:  „captivo  tegmine",  quae  coniectura  multum  habet,  qua 
commendetiu".  Primum  traditae  lectionis  formam  non  nimis 
deserit,  tum  sensum  efficit,  qui  toto  verborum  conexui  optime 
convenit.  Captivo  enim  tegmine  idem  significatur,  quod  postea 
V.  407  verbis:  „velamine  Poeno"  sc.  vestis  deformis,  qua  in- 
dutus  Regulus,  superior  Romanorum  consul,  popularibus  suis 
miserrimum  adspectum  praebebat.  Tali  ratione  etiam  seq.  vers. 
verba  „et  invidiam  caelo  divisque  ferebat",  antea  non  satis  fa- 
cilia  ad  intelligendum  plane  dilucida  fiunt.  Poeta  enim  hoc  di- 
cere  voluisse  mihi  videtm*:  Regulus,  cum  media  in  superborum 


25 

Poenorum  turba  deformi  captivorum  habitu  indutus  ingrederetur, 
efficiebat,  ut  omnium  odium  converteretur  in  deos,  „qui  tantae 
fidei  et  virtutis  virum  tam  indigne  tractari  paterentur."  Hlud 
quoque  mentione  dignum  putem,  quod  verba  „captivo  tegmine 
saeptus"  eleganter  proxime  praecedentibus  verbis  „superba  Poe- 
norum  turba"  opposita  sunt. 

Quod  in  coniectura  mea  vocabulum  „saeptus"  eodem  fere 
modo  positum  est,  quo  „indutus"  aut  „vestitus,"  haec  illius  verbi 
significatio  inusitata  quidem  est,  sed  confirmatur  verbis  Ennia- 
nis  (Ribbeck,  Trag.  Rom.  fragm.  285  et  287):  „Regnum  reliqui 
saeptus  mendici  stola"  et  „Caedem  caveo  cum  vestitu,  squa- 
lidasaeptus  stola."  Quae  duo  Enniana  exempla  ad  corroboran- 
dum  meum  propositum  eo  maiorem  me  iudice  vim  habent,  cum 
Silium  in  carmine  scribendo  Ennium  ante  oculos  habuisse  mul- 
taque  ex  eius  sermone  sibi  assumpsisse  verisimillimum  sit  De 
siguificatione  vocis  „tegmen",  cfr.  loci,  quales  sunt:  Ov.  Met. 
XIV,  166:  „Jam  suus,  et  spinis  conserto  tegmine  nullis,  fatur 
Achaemenides :"  Cic.  Tusc.  V,  32,  90  „mihi  amictus  est  Scy- 
thicum  tegumen"  aliique. 


Lib.  VI,  vv.  609—611. 

Romanis  acerbissima  illa  pugna  ad  lacum  Trasimennum  de- 
victis,  cum  iam  Hannibal  in  Romae  muros  „victricia  signa"  ferre 
pararet,  Juppiter  in  Albano  monte  sedens  urbem  ad  interitum 
paene  vergentem  servare  constituit  fuhnineque  magno  cum  to- 
nitru  incusso  Poeno  tantum  terrorem  iniecit,  ut  a  consiUo  Ro- 
mae  oppugnandae  desisteret.  Simul  hoc  Jovis  signo  Romani, 
ut  summum  imperium  ad  Qu.  Fabium  Maximum  Cunctatorem 
deferrent,  impulsi  sunt,  id  quod  a  poeta  his  verbis  exprimitur: 

„Nec  Poenum  avertisse  satis;  dat  numine  magno 

Aeneadis  mentem,  gremio  deponere  tuto 

Romuleam  tandem  Fabioque  salutis  habenas 

Credere  ductori." 

Sic  versus  in  omnibus  codicibus  exstant,  sed  hac  scriptura 
non  intacta  atque  integra  poetae  verba  reddi  liquide  patet,  neque 
ullus,  nisi  fallor,  vir  doctus  auctoritate  sua  eam  confirmare  co- 
natus  est.  Jam  satis  multi  diversique  emendandi  conatus  facti 
sunt,  sed  nuUus  ab  omni  parte  prosper  esse  mihi  videtur.  Ut 
taceam  de  talibus  lectionibus  pro  „tandem"  —  quo  in  vocabulo 
plurimi  interpretes  vitium  latere  opinabantur  —  propositis,  qua- 
les  sunt:  „lauream",  „cladem",  „molem",  „volucrem"  (c.  e.  aqui- 
lam  imperii  Romani  insigne),  „causam",  „famam",  „sortem",  quae 
omnes  solido  librorum  fundamento  parum  nituntur  praetereaque 
magna  ex  parte  malam  sententiam  efficiunt,  primtmi  commemoro 
Heinsii  coniecturam  „laudem"  „gloriam".  Quae  scriptura  pro- 
batur  Emestio  eique  apte  ad  Fabium  spectare  videtur  „quate- 
nus  is  virtute  et  prudentia  sua  eam  laudem  conservaturus  sit.*' 
Sed  ego  prorsus  aliter  sentio.  Ut  enim  ex  v.  595  seqq.  verbis: 
„Jovis  illa  ruenti  Ausoniae  atque  Italis  tempus  protendere  regnis, 
Cura  fuit"  clare  apparet,  Juppiter  eo  tantum  consilio  Romanos 
impulit,  ut  Fabium  dictatorem  dicerent,  ut  Roma  ab  instante 
interitu  servaretur,  non  ut  pristina  Romanorum  gloria  cladibus 
ad  Ticinum,  Trebiam,  lacum  Trasimennum  acceptis  valde  infir- 
mata  restitueretur,  quam  ob  rem  „laudem",  quamvis  editae  lec- 
tioni  simile  sit,  hoc  loco  ineptum  est.  Neque  magis  sensui 
satisfacit  Bothii  „Romam  illam",  ut  significetur  nostrum  „jenes 
beriihmte,  sonst  so  machtige  Rom."  Accedit  quod,  quomodo 
ex  verbis  „Romam  illam"  haud  ita  usitatum  neque  satis  simile 
adiectivum  „Romuleam"  nasci  potuerit,  non  facile  perspicitur. 
Bauero  placuit  scribere  „sedem",  quod  ad  verborum  cohaeren- 
tiam  optime  sane  quadrat,  sed  nimis  a  codicum  scriptura  recedit, 
quam  ut  a  poeta  ipso  profecta  esse  existimari  possit.  Alteram 
emendandi  rationem  Drakenb.  adhibuit,  pro  „mentem"  „gentem" 
ponens  et  priorem  enuntiati  distinctionem  mutans,  ut  verba  ita 
legantur: 

„ dat  numine  magno 

Aeneadis,  gentem  gremio  deponere  tuto 
Romuleam  tandem 

Eundem  in  modum  —  quod  ad  sententiam  quidem  spec- 
tat  —  Lefeburius  et  Emestius  rem  expedire  studuerunt,  sed  hi 
verborum  „tandem"  et  „gentem"  sede  mutata  „tandem  gremio 
deponere  tuto  Romuleam  gentem"  scripserunt.  Sed  haec  scrip- 
tura  sine  dubio  respuenda  est,  cum  nisi  contra  omnes  tamen 
contra  omnes  meliores  codices  prior  verborum  ordo  inversus 
sit.  Ut  ad  Drakenborchii  coniecturam  recurramus,  Emestius 
totum  verborum  sensum  ita  explicat:  „In8pirat  hoc  Juppiter 
Romanis  ut  Deus,  ut  Romanam  gentem  h.  e.  copias  suas 
tandem  aliquando  „tuto  gremio  deponant  etc."  Non  male! 
Neque  minime  dubitarem  huic  leni  mutationi  assentiri  ,  si 
revera  verba  „dat  Aeneadis"  id  significarent,  quod  Emestius 
et  Lefeburius  iis  intelligi  volunt,  sc.  „J.  inspirabat  Romanis"  aut 
„ita  fecit,  ut  Romani  etc."  Sed  hanc  notionem  in  vocabulo  „dare" 
inesse,  praefracte  nego,  accurate  inspectis  plurimis  locis,  ubi 
verbum  „dare"  cum  infinitivo  constmctum  est,  quos  Schmidtius,^ 
Schinkelius,  '  Draegems  congesserunt.  Omnibus  enim  his  locis 
„dare"  eodem  sensu  usurpatum  est,  quo  verba  „concedere,  per- 
mittere,  potestatem  dare",  quam  significationem  nostro  loco  non 
convenire  in  aperto  est.  Qua  de  causa  Drakenborchii  emen- 
dandi  conatus  vanus  atque  irritus  est.  Jam  meam  ipsius  sen- 
tentiam  proferam.  Ego  quoque  cum  plurimis  interpretibus  nihil 
aliud  corruptum  puto,  nisi  vocem  „tandem".  Pro  hac  simpli- 
cissimum  mihi  videbatur  legere:  „iam  rem",  ut  hic  sensus  fiat: 
Juppiter  Romanis  mentem  dedit  h.  e.  impulit  eos,  ut  iam  i.  e. 
tandem  Romanam  rem  (sc.  publicam)  tuto  gremio  deponerent. 
Hoc  optime  dici  de  Fabio  Cunctatore,  quem  Ennius  praedicat 
notissimo  illo  versu:  „Unus  homo  nobis  cunctando  restituit  rem", 
quae  verba  fortasse  Silio  scribenti  ante  oculos  obversata  sint, 
quis  est  qui  neget?  (cfr.  etiam  X,  282  „rerum  Fabio  tradan- 
tur  habenae."    Atque  etiam  discrepantia  traditae  lectionis  „tan- 


*  Schiiiidtius,  1.  1. 
-  Schiukelius,  1.  1.  p.  73. 

•*  Draeger,    Historische  Syntax  der  lateinischen  Sprache.     toni.  II. 
349. 

dem"  et  coniecturae  meae  minima  est;  litterae  „i"  et  „t'*  in  an- 
tiquis  libris  simillimae  etiam  alibi  saepe  permixtae  sunt,  quo 
errore  commisso  facile  hoc  loco  fieri  poterat,  ut  socors  librarius 
ex  „tam  rem"  „tandem"  legeret.  Si  cui  denique  propositum  meum 
non  placet  propter  duritatem  metri,  cum  duae  eaedem  fere  syl- 
labae  „Romulefim  iam"  deinceps  sequantur,  is  memor  sit,  Si- 
lium  non  esse  elegantem  atque  perpolitum  versificatorem,  simi- 
lesque  metri  duritias  non  nimis  raras  esse.  cfr.  velim  —  ut  unum- 
quidem  exemplum  afferam.  —  1.  IX.  v.  372  „vit^m  iam." 


Lib.  VI,  V.  648  seqq. 

Post  proelium  ad  Trasimennum  factum  Hannibal  „turbatus 
love  et  exutus  spe  moenia  Romae  pulsandi"  (v.  642)  avertit 
iter  in  Umbriam  et 

„tum  Palladios  se  fundit  in  agros 
Picenum  dives  praedae  atque  errantibus  armis, 
Quo  spolia  invitant,  transfert  populantia  signa;" 
Vocabulum  „Picenum"  librorum  consensu  traditum  ab  edito- 
ribus,  nisi  fallor,  genitivus  pro  „Picenorum"  =:  der  Picener 
pendens  aut  a  verbis  „Palladios  agros"  aut  a  substantivo  „prae- 
dae"  intellegitur.  Sed  mirum  in  modum  falluntur  viri  docti, 
quod  incolae  Piceni  „Picentes"  dicuntur,  cum  „Picenus"  adiecti- 
vum  sit.  Quod  formae  atque  significationis  discrimen  non 
soliun  lexicis  evincitur,  sed  etiam  clare  elucet  ex  aliis  Silianis 
locis,  qui  sunt:  V,  208  „Picentum  agmina"  X,  132:  „Picentum 
acies"  IX,  273  „Picentis  i.  e.  VIII,  425:  ubi  adiectivum  posi- 
tum  est  „Picenae  telluris."  Hac  falsa  vocabuli  „Picenum"  ex- 
plicatione  factum  est,  ut  verba  „dive8  praedae"  ad  Hannibalera 
referrentur.  Sed  tali  ratione  illa  verba,  etiamsi  cum  Livineio 
pro  „Picenum"  „Picentum"  scriberetur,  minime  explanari  posse, 
demonstraturum  me  esse  spero.  In  verbis  „dives  praedae  — 
si  de  Hannibale  dicta  esse  putas  —  primum  cogitas  praedam, 
quam  Hannibal   forte   in   itinere  per  Umbriam   facto   rapuerat, 


Sed  Kuic  interpretationi  valde  repi^ant  verba,  quae  certe 
Silius  scribens  ante  oculos  habebat,  Livii  (XXII  9,  3):  „in 
agrum  Picenum  avertit  iter  non  copia  solum  omnis  generis 
frugum  abundantem,  sed  refertum  praeda,  quam  effuse  avidi  atque 
egentes  rapiebant."  Hannibalis  milites  Livius  hic  dicit  egentes, 
quam  ob  rem  Hannibal  non  „dives  praedae"  nominari  potest. 
Emestius  ad  defendendmn  „dives  praedae"  his  verbis  utitur: 
„Nempe  qui  se  primum  fundit  in  agros  populandi  et  praedandi 
causa,  nondum  dives  est  praedae,  si  subtiliter  disputare  veli- 
mus.  Sed  has  iudico  argutias  esse,  quas  non  facile  ferunt 
poetae."  Quomodo  Emestius  locum  accipi  velit,  Rupertius 
clarius  ita  exprimit:  „consequens  etiam  pro  antecedenti  passim 
ponitur."  Sane  hoc  fit,  sed  „dives  praedae"  nullo  modo  ita 
explicari  posse,  si  hunc  adiectivomm  usum  propius  perspexeri- 
mus,  clare  inteUigemus.  Primimi  enim,  ut  adiectivum  obiecto 
non  subiecto  attributum  sit,  postulatur,  tum  id,  quod  adiectivo 
expressum  est,  enuntiati  verbo  aut  alio  enuntiati  membro  effi- 
ciatur,  necesse  est.  E.  g.  cfr.  Verg.  Aen.  I,  69  submersas 
obrae  puppes  i.  e.  obrue  puppes,  ut  submergantur.  Plura  exempla 
desideranti  Kiihner^  magnum  numerum  suppeditabit.  Lefe- 
burius  pro  „dives",  „dite8"  coniectavit.  Ac  ne  hac  quidem  co- 
niectura  quidquam  efficitur,  nisi  cum  Livineio  pro  „Picenum" 
„Picentum"  reposuerimus.  Valde  autem  cavebimus,  ne  quid  in 
traditis  verbis  mutemus,  cum  haec  optime  se  habeant,  dum- 
modo  post  „agros"  comma  ponatur.  „Picenum"  enim  hoc  loco 
accusativus  est,  significans  Picenum  provinciam,  quo  referendum 
est  „dives  praedae"  et  haec  verba  „Picenum  dives  praedae" 
appositionis  quae  vocatur  forma,  cum  antecedentis  versus  verbis 
„Palladios  agros"  coniungenda  sunt.  Si  ita  expUcantur  verba, 
„dives  praedae"  optime  quadrare  ad  Livianum  illud:  „refertum 
praedae",  ut  loco,  quem  modo  laudavi  „Picenus  ager"  dicitur, 
nemo  neget.    Adiectivo  „dives"  sine  substantivo  nomini  proprio 


*  R.  Kuhner,   Ausfiihrliche  Grammatik  der  lateinischen  Sprache. 
T.  II.  p.  1.  §  04. 

„Picenum"  adiuncto  offendere  non  licet,  cum  exempla  similis 
poetici  usus  apud  Silium  passim  deprehendantur.  cfr.  VII, 
160  „arva  uberis  Falemi"  VII,  210  „dives  Tmolus,"  multaque 
alia.  Postremum  memoro,  agros  Piceni  apte  a  poeta  „Palladio8" 
dictos  esse,  cum  feracissimi  essent  olivarum,  quam  arborem 
Palladi  sacram  fuisse  nota  res  est.  cfr.  Plin.  hist.  nat.  XV,  3: 
„In  ipsa  Italia  caeteris  olivis  praeferuntur  Picenae  et  Sidicinae." 


Lib.  VII,  vv.  409—412. 

„Ecce  autem  flatu  classis  Phoenissa  secundo, 
Litora  Caietae  Laestrygoniosque  recessus 
Sulcabat  rostris  portusque  intrarat  apertos, 
Ac  totus  multo  spumabat  remige  pontus"  — 
Propter  imperfecta  „sulcabat*-  et   „spumabat"  Lefeburius 
et  van  Veenius   pro  „intrarat",  quam  plusquamperfecti   formam 
onines  codices   testantur,   „intrabat"  rescribi  volebant.     Sed  li- 
brorum   scriptura    „intrarat"    servanda    est,     cum    plusquamper- 
fectum    hic  imperfecti  vicibus   fungatur,  ut   aeque  „afflarat"   in 
1.  I,  576  seqq.:   „Pellebat   somnos   Tithoni   roscida   coniux,  Ac 
rutilus  primis  sonipes  hinnitibus  altos  afflarat  montis  roseasque 
movebat  habenas",  qui  locus  nostro  tam  similis  est,  quam  ovum 
ovo.     Qua  in  discrepantia  legum  grammaticarum  nihil  insolens 
inveniri  potest,  cum  ut  in  multis  aliis  ita  etiam  in  usu  tempo- 
rvun  Silium  multum  sibi  indulsisse,  frequentibus  exemplis,  quae 
Verres     congessit,  satis  confirmetur. 


Lib.  VII,  V.  586—53;. 

Quasi  praeteriens  commemoro  in  verbis:  „Atque  ea  Cunc- 
tator  pensabat  ab  aggere  valli,  Perlustrans  campos  oculis, .  .  .  ." 
in  omnibus   editionibus  veram  interpunctionem  adhuc  nondum 


*  P.  Verres:   De  Tiberii   Silii  Italici  Punicis   et  Italici    Iliade   la- 
tina  quaestiones  grammaticae  et  raetricae.    Mon.  1888  (p.  17  seqq.) 

restitutam  esse.  Verba  „ab  aggere  valli"  enim  ab  editoribus  a 
sequentibus  verbis  „perlu8trans  campos"  oculis  commate  dirimun- 
tur,  quamquam  haec  verba  necesse  inter  se  coniungenda  esse. 
Q,ua  de  causa  vulgata  distinctione  post  „valli"  sublata  post  voca- 
bulum  „pensabat"  comma  ponendum  est. 

Lib.  VIII,  vv.  338—340. 

„ itque  superbus 

Tantum  non  strictis  mucronibus;  uUa  retardet 
Ne  pugnas  mora,  dum  vagina  ducitur  ensis." 
Quibus  verbis  ut  proxime  praecedentibus  versibus  Aemi- 
lius  Paulus  consul  amara  cum  irrisione  temerariam  pugnandi 
cupiditatem  Terentii  Varronis  collegae  describit.  Post  verba : 
„itque  —  mucronibus"  in  editionibus  a  Drakenborchio  et  Ernestio 
curatis  semicolon  ponitur,  cum  verborum  conexu,  ut  primo  con- 
spectu  cognoscitur,  comma  exigatur,  quam  veram  interpunctio- 
nem  iam  Rupertius  restituit.  Quare,  cur  Bauerus  plane  falsam 
pristinam  distinctionem  reposuerit,  minime  assequor,  idque  eo 
magis  miror,  quod  vir  doctus  in  praefationis  tomi  I  editionis 
p.  XI,  in  verborum  distinctione,  cum  summa  lex  sententiarum 
perspicuitas  sibi  fuisset,  fortasse  se  nimium  fuisse  contendit. 

Eundem  in  modum,  quo  hoc  loco,  Bauerus  peccavit  in 
eiusdem  libri  v.  477  et  duobus  seqq.  —  qui  deprompti  sunt 
ex  catalogo  populorum  Romanorum,  qui  pugnae  Cannensi  inter- 
fuerunt : 

„Affuit 

....    et,  antiquus  Romanis  moeuibus  horror, 
Clusinum  vulgus;  cmn,  Porsena  magne,  iubebas 
Nec  quicquam  pulsos  Romae  imperitare  Superbos." 
cum  Drakenborchio  et  Emestio   post  „vulgus"  graviter   inter- 
pungens,  quamquam  verba:   „cum,  Porsena  .  .  .  imperitare  Su- 
perbos"  cum  praecedentibus  verbis  artissime  cohaerere  luce  cla- 
rius  est.     Etiam  hic  vera  interpunctip,  quae  est  comma,  iam  a 
Rupertio  restituta  est. 

Lib.  VIII,  vv.  463—465. 

„Ductor  Piso  viros  spemaces  mortis  agebat, 
Ora  puer  pulcherque  habitum,  sed  corde  sagaci 
Aequabat  senium  atque  astu  superaverat  annos." 
Ex  quo  Modius  ex  cod.  Coloniensi  lectionem  „ora  puer 
pulcherque  habitum"  ^  protulit,  haec  verba  in  omnes  notas  edi- 
tiones  recepta  sunt,  cum  antea  libri  impressi  consentientes  scrip- 
turam  „ore  puer  puerique  habitu"  exhiberent.  Sed  quomodo 
viri  docti  exceptis  Burmanno,  et  qui  ab  eius  coniectura  stabant, 
Lefeburio  et  Drakenborchio  verba  „pulcherque  habitum"  intacta 
existimare  potuerint,  ego  omnino  comprehendere  nequeo.  Cum 
poetam  enim  nihil  aliud  dicere  velle  manifestum  sit,  nisi  Piso- 
nem  aetate  quidem  puerum  i.  e.  adulescentem,  sed  prudentia 
atque  consiHo  senem  fuisse,  quid,  quaeso,  in  hoc  contextu  „pul- 
cherque  habitum"  sibi  vult?  Haec  dicta,  sive  „habitum"  spe- 
ciem  corporis,  sive  vestitum,  ut  Modio,  Burmanno,  Draken- 
borchio  placuisse  videtur,  interpretaris,  neque  sensu  ad  praece- 
dentia  verba  „ora  puer"  bene  se  applicant,  neque,  quamquam 
necesse  exspectes,  sequentibus  verbis  opposita  sunt.  Quare  nisi 
forte  tara  ineptam  locutionem  poetae  imputare  audes,  aliter  hoc 
loco  a  SiUo  scriptum  esse  iudicandum  erit.  Ceterum  non  in 
omnibus  libris  ita  legitur ;  duo  deteriores  Sangallensis  apographi  1. 
Oxoniensis  et  1.  Vaticanus  praebent  „puerque  habitu."  Quae  scrip- 
tura  bono  quidem  sensu  valde  commendatur,  sed  adversum  non  apta 
est.  Jam  adeamus  ad  coniecturam  Burmanni,  cui  legere  placuit:  „ora 
puer;  puerosque  (vel.:  puerumque)  habitu,  sed  corde  sagaci  etc." 
„ut  dicat,  —  haec  sunt  Drakverba  —  Pisonem  vestitu  et  omatu 
pueros,  sed  mente  et  pradentia  senes  rettulisse".  Quo  Bur- 
manni  proposito  vix  quidquam  insulsius  excogitari  potest.    Ap- 


'  Ita  verba  in  Laurentiano  et  Florentino  quoque  exstant,  praeter- 
quam  quod  pro  „habitum"  „habitu"  legitur. 

tissima  hoc  loco  esse  mihi  videntur  verba,  quibus  Modius  alio 
loco,  qub  dicit  de  vulgata  lectione  „ore  puer  puerique  habitu" 
usus  est:  ^^Malam  rem,  ut  pueri  habitu  in  aciem  descenderit  Piso 
ille;  quem  ait  poeta  aetate  adhuc  puerum,  sed  maturitate  animi 
senem  fuisse."  Quanto  plus  probabilitatis  habet  lectio  ab  Italo 
quodam  profecta,  quae  —  ut  iam  supra  memoravi  —  ante  Mo- 
dium  in  omnibus  editionibus  exstabat:  „ore  puer  puerique  ha- 
bitu"  Modius  sane  „puerique  habitu"  reiecit,  sed  „habitus" 
plane  falso  „vestitum"  intellexit,  cvmi  idem  esse  quod  „speciem 
corporis"  liquide  pateat.  Aliam  tamen  causam  habeo,  cur  in 
hac  quoque  coniectura  non  acquiescendum  esse  iudicem. 
Offendo  enim  in  nudo  ablativo  „(puerique)  habitu",  qui  quo- 
modo  apte  explicari  possit,  nescio.  —  Lenissima  autem  mutatione 
in  verbis  „puerique  habitu"  facta,  locutio  manuscriptorum  lec- 
tioni  haud  ita  dissimilis  exsistit,  quae  et  sensu  et  verborum  forma 
ita  satisfacit,  ut  non  indigna  esse  mihi  videatiu:,  quae  SiUo  tribua- 
tur.  Scribo  enim:  „ora  puer  puer  inque  habitum  {=  puerque 
in  habitum)  quod  idem  esse  volo,  quod  „puerque  habitu"  ger- 
manice  „und  ein  Knabe  hinsichtUch  der  Gestalt,  oder  der  ausseren 
Erscheinung."  De  hac  praepositionis  „in"  constructae  cum  ac- 
cusativo  vi  cfr.,  quae  a  Verre  1.  1.  in  capite  „De  usu  praeposi- 
tionum"  sub  voce  „in"  (pag.  35)  dicta  sunt.  Hic  affert  ex  Pu- 
nicis  haec  duo  exempla:  XI,  504  „Superis  in  vota  secundis" 
II,  498  „fecundum  in  fitiudes  hominum  genus  .  .  ."  Duo  voca- 
bula  „ora"  et  „habitum"  q.  e.  „speciem  corporis"  ad  indicandam 
teneram  Pisonis  aetatem  aptissime  inter  se  coniuncta  esse,  cum 
„ora"  pertineat  ad  vultum  nondum  barbatiun,  habitus  intelligen- 
dus  sit  de  iuvenili  nondum  satis  firmato  corpore  praecipueque 
de  teneris  membris,  quis  est  qui  infitietur?  Ad  commendan- 
dam  coniecturam  meam  id  quoque  memoro,  quod  geminatio 
substantivi  j,puer"  optime  se  habet,  cum  ita  verba  „ora  puer 
puer  inque  habitum"  eo  acrius  sequentibus  verbis  opponantur. 
Postremum  scriptura  a  me  prolata  non  tantopere  a  traditae 
ductibus  abhorret,  ut,  quomodo  vitium  nasci  potuerit,  intelligi 
nequeat 

lib.  IX,  106  seqq. 

„Verum  ubi  victorem  iuvenili  robore  cursus 
Attulit,  et  nobis  fulsit  lux  tristis  ab  armis, 
Fratemusque  procul,  luna  prodente,  retexis 
Ante  oculos  sese  et  radiavit  comminus  umbo," 

Verdbus  aliquatenus  diligenter  inspectis  prorsus  non 
dubimn  esse  potest,  quin  comma,  quod  nunc  in  omnibus  edi- 
tionibus  post  „procul"  est,  delendmn  sit,  cum  „procul"  oum 
verbis  „luna  prodente"  iungi  necessarium  sit.  Ut  nunc  verba 
distincta  sunt,  adverbia  „procul"  et  „comminu8"  plane  repugnant 
inter  se. 


Lib.  X,  vv.  82—35. 

„ Labienus  et  Ocres 

Stemuntur  leto  atque  Opiter,  quos  Setia  colle 
Vitifero,  celsis  Labienum  Cingula  saxa 

Miserunt  muris ." 

Si  haec  verba  ita,  ut  omnes  editores  secutus  modo  feci, 
distinguis,  versus  gravi  incommodo  laborant,  quod  adhuc  a 
nullo  viro  docto  animadversum  videtur.  Pronomen  relativima 
„quos"  enim  non,  ut  linguae  latinae  praeceptis  grammaticis 
desideratur,  ad  omnes  tres,  qui  antea  commemorati  sunt,  milites 
Romanos,  sed  ad  Ocrem  et  Opitrum  tantum  referendum  est 
verbaque  ^celsis  Labienmn  ....  miserunt  muris"  nullo  modo 
cum  antecedentibufl  verbis  cohaerent.  Quae  verborum  difficul- 
tates  facillime  removeri  Tnihi  videntur,  si  comma,  quod  nunc 
in  omnibus  libris  impressis  post  „Opiter^'  exstat,  in  punctum 
mutatur  et  pro  „quos"  „hos"  scribitur.  Tunc  enim  „hos"  spectat 
ad  nomina  duo  postremo  loco  memorata  „Ocres"  atque  „Opiter," 
cum  Labieni  nomen    pro    pronomime  „illum,"  quod   post  Jbkos" 

exspectatur,  repetitum  sit.  Simul  hoc  loco  alter  error,  in  quem 
Emestium  et  Rupertium  incidisse  video,  refutandus  mihi  est. 
Duo  enim  viri  docti  tres  nominatos  milites  Romanos,  Labienum, 
Ocrem,  Opitrum,  fratres  fuisse  contendunt,  cui  sententiae  vehe- 
menter  repugnat,  quod  Silius  Ocrem  et  Opitrum  Setia,  ex  Latii 
urbe,  Labienum  contra  ex  Cingulis  in  Pioeno  sitis  collibus  oriim- 
dos  facit  Praeterea  Silius,  si  tres  milites  fratres  fuissent,  certe 
clarius  hoc  expressisset.  Cur  Silius  autem  tres  Romanos  milites 
una  dixerit,  facile  perspicitur;  tres  enim  milites  eodem  temporis 
momento  sed  diversis  vulneribus  (cfr.  vv.  35  36:  „iunxit  fera 
tempora  leti  Sidonius  non  consimili  discrimine  miles)  mortem 
occubuenmt. 


Lib.  X,  V.  99. 

„Unanima  inde  phalanx 

Postquam  hominum  satiata  necem  .  .  .  ." 
Perperam  Bauerus  codicum  scripturam  „necem"  ab  omni- 
bus  reliquis  editoribus  reiectam  restituit,  cum  accusativus  Grae- 
cus,  qualis  esset  „necem"  —  ad  significandam  scilicet  rem, 
qua  quisque  satiatus  est  —  nuUo  modo  ferendus  sit.  Accusa- 
tivus  Graecus  enim  pro  ablativo  limitationis  tantum  poni  potest, 
sed  hic  exspectas  ablativum  causae.  Quare  cum  Livineio  pro 
„necem"  „nece  est,"  quod  in  vetustis  manuscriptis  similiter  ac 
tradita  lectio  scribebatur,  legendum  est,  quae  coniectura  iam 
in  tres  notissimas  editiones  recepta  est. 


Lib.  X,  V.  256  seqq. 

„Umbraene  Ausoniae  rediviva  bella  retractant 
Post  obitum  dextra?" 
Ut  Heinsio  et  Lefeburio  ita  mihi  quoque  „rediviva"  cor- 
ruptelae  suspicionem  movit.    „Redivivu8"  enim  —  Heinsius  et 

Lefeburius,  cur  hoc  vocabulum  offensioni  sit,  tacent  —  plerum,- 
que  de  vetere  struendi  materia  usurpatur  et  tum  significat 
idem,  quod  „ex  vetusto  renovatus"  germanice  „wieder  aufge- 
frischt,  schon  einmal  verwendet"  (cfr.  Cic.  Verr.  11,  1,  147  148, 
„lapis  redivivus"  Vitruv.  VII,  1,  3  „rudus  redivivus",  Catull 
XVn,  4  „as8ulae  redivivae")  cum  eo  sensu,  qui  hic  solus 
aptus  est,  germanice:  „wieder  auflebend"  rarissime  idque  apud 
scriptores  sub  latinae  linguae  exitmn  demum  praecipueque  apud 
scriptores  ecclesiasticos  legatur  (cfr.  Prud.  cath.  III,  204:  „Christus 
redivivus.") 

Qua  de  causa,  quin  „recidivus"  ab  Heinsio  prolatum  et 
a  Lefeburio  editioni  suae  iUatum,  rescribendum  sit,  non  dubito, 
praesertim  cum  haec  duo  simillima  vocabula  ubique  fere  in 
manuscriptis  a  Ubrariis  non  satis  diligentibus  confusa  sint  (cfr. 
Drak.  notam  lib.  I,  v.  106  additam).  Accedit  quod  eadem 
vox  apud  Silium  (1.  I,  106),  deprehenditur  „gen8  recidiva 
Phrygum"  =  das  wiedererstehende  Volk  der  Phryger),  quae 
locutio  sine  dubio  imitatio  est  Vergiliani:  „recidiva  Pergama" 
:r:=  das  wiederauflebende,  neu  erbaute  Pergamum),  quod  tribus 
locis  exstat.     (Vei^.  Aen.  IV,  344.  VH,  322.  X,  58). 


Lib.  X,  vv.  473—475. 

„ quinam  iUe  sinistrae 

Depugnet  morti  iuvenis,  nomenque  decusque 
Erogitat  — " 
Sermo  est  de  Cloelio,  milite  quodam  Romano,  in  pugna 
Cannensi  perempto,  cuius  „nomenque  decusque"  Hannibal  ex 
Cinna,  qui  e  castris  Romanis  ad  Poenos  profugerat,  quaerit. 
Paulo  post  narratio  generis  Cloelii,  a  Cloelia  virgine  ducti 
huiusque  eximii  facti  sequitur. 

Num  „decusque"  genuina  lectio  sit,  magnopere  dubito,  cum 
a  Cinna  Cloelii  gloriae  nullo  modo  mentio  fiat  neque,  cur  Han- 
nibal  „decus"  hostis  plane  ei  incogniti  rogaverit,  perspiciatur. 

Quare  potius  legerim  „genu8que",  quod  poetam  scripsisse 
verisimillimum  esse  mihi  videtur  collato  v.  502  „huic  est  et 
genus  et  clara  memorandum  virgine  nomen,"  quibus  verbis 
breve  responsum  Hannibalis  interrogantis  continetiu".  Vocabula 
„nomen"  et  „genu8"  etiam  alibi  iuxta  posita  stmt.  cfi*.  Verg.  Aen. 
XII,  225. 

Priusquam  observationibus  meis  finem  faciam,  ex  magno 
numero  coniecturarum  atque  emendationum  ad  libros  V — X  pro- 
latarum  eas  enumerare  mihi  liceat,  quae  praeter  corrigendi  co- 
natus,  quos  iam  in  commentatione  ipsa  commemoravi  et  novis, 
ut  spes  me  tenet,  argumentis  fulsi,  maxime  commendandae 
esse  mihi  videntur.  •  Sunt  hae: 

1.  V.  102:  timore  (Eupertius).  192:  exiret  (van  Veenius) 
cfr.  Verg.  Georg.  IV,  67.  220:  furvam  (Bentleius  et  Schraderus). 
238 :  geminique  corusca  (Lefeburius  prob.  van  Veenio)  quod  et 
ego  conieceram.  284:  lepus  orbe  citato  (Barthius).  250:  cam- 
pis  pro  regnis  (Diyanderus  et  Thilo).  573:  aspexit  (Burmannus 
prob.  van  Veenio).     624:  fontibus  (Heinsius  et  Schraderus). 

1.  VI,  360  etc.:  serum  (Emestius)  quod  et  mihi  in  mentem 
venit.     363:  ut  plaudant  (sc.  remi)  (Rup.  et.  van  Veenius). 

1.  Vn,  18:  tecta  pro  regna  (Heinsius  prob.  Drakenborchio, 
Lefeburio,  Ernestio).  33:  Hic  ardens  exire  malis  et  rumpere 
vitam  (Thilo).  De  hac  verbi  exeundi  significatione  cfr.  XI,  188, 
Verg.  Ecl.  I,  41:  servitio  exire  i.  e.  liberari.  139:  passim  it 
Bothius)  quod  probavit  van  Veenius  cfr.  Verg.  Aen.  Vlll,  726. 
209:  id  monti  decus  (Modius).  269:  aegro  (Heinsius)  quod  de- 
fendit  Thilo.  435 :  evolvens  (Heinsius),  quod  van  Veenius  (Mne- 
mosyne  XIX,  p.  199)  multis  exemplis  illustrat.  459:  nam 
(Blassius)  724:  tarde  pro  tandem  (Bothius)  cfr.  Ov.  Met  FV,  91. 
Cat.  64,  272. 

1.  Vin,  51 :  spes  abruptae;  mediis  penetralibus  (Heinsius) 
quod  tuetur  van  Veenius  collatis  Verg.  Aen.  TV,  494,  504, 
645,  quibus  exemplis  adde  Verg.  Aen.  II,  512. 

60:  ingemuit  (Heinsius)  quod  ego  quoque  coniectavi. 

171:  ah  (Heinsius).  247:  at  (Bentleius  et  van  Veenius). 
266:  ac  (Heinsius).    377:  e  celebri  (Heinsius). 

448:  inuant  pro  lavant,  quod  verbum  in  versu  quoque 
450  exstat  (Rupertius).  512:  quemque  tulere  (van  Veenius). 
549:  gestarant  (Drakenborchius)  nisi  forte  poetam  pro  „domo" 
„domi"  scripsisse  putas.  576  77:  qui  —  recensebat  (Bothius  et 
Blassius),  quod  ego  quoque  conieci. 

1.  IX,  V.  224:  Adyrmachidae,  et  pariter  gens  accola  Nili 
(Drakenborchius)  cfr.  HI,  265  268.  314:  Ac  prius  .  .  .  quam 
(Gronovius  et  Burmannus)  cfr.  exempla  a  Rupertio  in  nota  h. 
loci  laudata.  350:  Speremusne  (Blassius)  quod  ego  quoque 
conieci.  600:  ductor  (Barthius  et  Heinsius).  602:  coniectis 
(Heinsius). 

1.  X,  15:  densens  (Heinsius).  187:  doctus  (Heinsius  et 
Bothius).  243 :  impatiens  pro  „patien8"  (Heinsius).  —  fremebun- 
dus  (Gronovius  et  Heinsius)  cfr.  frequentia  exempla  a  Drakenb. 
huic  loco  adscripta.  247:  Libyes,  super  ipse  pro  vulgata  scri- 
bendi  ratione:  Libyes  super,  ipse  (Bothius).  De  hac  vocabuli 
^super^*  notione  cfr.  Verg.  Aen.  VII,  462,  XI,  226.  304 :  Celta 
(Burmannus  et  Lefeburius).  333:  huc  (Heinsius)  463:  in  ore 
(Heinsius)  quod  mihi  quoque  in  mentem  venit.  529:  icta  (Gro- 
novius  et  Heinsius),  idem  ego.  cfr.  Verg.  Aen.  VI,  180. 

Theses. 


I.  In  Sil.  Punicorum   1.  VIII,  v.   20   pro  codicum  lectione 

„siti"  cum  D.  Heinsio  „situ"  scribi  volo. 
II.  Ibidem  1.  X,  v.  67  Bauerus  librorum  scripturam  „sinit" 
a  plurimis  praecedentibus  editoribus  iam  improbatam  sine 
iusta  causa  restituit. 
ni.  In    Soph.   Electrae    v.    1147    pro    „ot  yjolx     oixov^'^    lego 

„al  z.  0." 
IV.  In   Soph.   Oed.   Col.  v.   1466    pro   „ovQavia"    „ovQavig" 

legendum  propono. 
V.  In  Soph.  Philoct.  v.  1383  pro  „io(peXovfievog"  poeta  „io(pe- 

XiqOLfiog"  forsitan  scripserit. 
VI.  In  carminis  Burani,  cuius  initium  est:  „Utar  contra  vitia" 
(Schmeller    Carm.   Bur.   N.  XIX)    stropha    17    scribenda 
Schmeller    nimis    a  codice    suo    recessisse    mihi    videtur. 
Equidem  hanc  stropham  sic  scribere  non  dubito. 
„Praedatur  marsupium 
Singulis  paulatim, 
Magna,  maior,  maxima 
Praeda  fit  gradatim. 
Quid  narrarem  singulos? 
CoUigam  siunmatim: 
Omnes  bursas  strangulant 
Et  expilant  statim." 
Vn.  In   eiusdem   carminis  stropha  18   et   19  codicis  lectiones 
ad  unam   omnes  servandas  esse  contra  Schmellerum  con- 
tenderim. 


Vita. 


Natus  sum  Franciscus  Hilff  Monasterii  Guestfalorum  a. 
d.  IV.  Kal.  Apriles  anni  huius  saeculi  LXVII,  patre  Fran- 
cisco,  matre  Elisabetha  e  gente  Kikiim,  quos  bona  adhuc  vale- 
tudine  uti  magnopere  laetor.  Fidei  adscriptus  sum  catholicae. 
Primordiis  litterarum  imbutus  per  novem  annos  gymnasium 
Monasteriense  frequentavi,  quod  vere  a.  h.  s.  LXXXVII  testi- 
monio  quod  vocant  maturitatis  instructus  rehqui.  Eiusdem  anni 
mense  Aprili  in  numerum  civium  almae  litterarum  academiae 
Monasteriensis  receptus  per  octies  senos  menses  hic,  per  semel 
senos  menses  Berolini  studiis  philologicis  operam  navavi.  Per 
bis  senos  menses  seminarii  regii  philologici  Monasteriensis  sodalis 
ordinarius  fui.  Monasterii  scholas  frequentavi  V.  V.  D.  D. 
Langen,  Stahl,  Storck,  Hagemann,  Nordhoff,  Kappes, 
Jostes;  Berolini  me  docuerunt  V.  V.  D.  D.  Kirchhoff, 
Vahlen,  E.  Schmidt,  Curtius. 

Onmibus  viris,  qui  studia  mea  moderati  sunt,  praecipue 
vero  Langeno,  Stahlio,  Nordhoffio,  optime  de  me  meritis,  quae 
debeo,  semper  servabo  grata  memoria. 


